43 



155 



vestlige Del, som ovenfor behandles paa Grundlag af Gehrke's Afhandling, genfin- 

 des ogsaa hos Jacobsen som et særskilt Omraade. 



Beltsøen (se Fig. 2), der mod Øst begrænses af Gedser — Darsserort — Linjen og 

 mod Nord af en Linie fra Gulstav (Langelands Sydspids) til Albuen (Lollands Vestpynt), 

 og som hos Jacobsen indbefatter Lille Belt, deles af ham ved en Linje tværs over 

 Fehmern Belt, i en østlig og vestlig Del. Dette er for vort Formaal overflødigt, da 

 der kun er Planktonindsamlinger fra den vestlige Del, fra Havet udfor Lyø, og vi 

 kan derfor nøjes med at betragte de hydrografiske Forhold i denne Del alene. 



I selve Lille Belt er Saltholdigheden nogenlunde 

 ens gennem hele Vandmassen (se ogsaa Brock 1908) 

 paa Grund af den stærke Bevægelse og det trange 

 Farvand; men længere Syd paa i Beltsøens mere aabne 

 Parti findes der et mindre salt Overfladelag og et 

 saltere Underlag; dette sidste skyldes indstrøm- 

 mende Vand baade fra Lille Belt og fra Store Belt. 

 Imidlertid bliver dette indstrømmende Vand paa sin 

 Vandring syd efter noget blandet med det udadgaa- 

 ende mindre salte Vand, saaledes at det har en 

 ringere Saltmængde, naar det er naaet ind i Belt- 

 søen, end da det var ved Belternes nordlige Ind- 

 gang. I Overfladen varierer Middeltallene for Salt- 

 holdighed i Beltsøen fra 11 °/'oo til 17 °/oo og Værdien 

 er tiltagende mod vest; i selve Lille Belt er Tallene 

 gærne 16— 18 °/oo, medens de udfor Langelands Syd- 

 spids er 11 — 15 °/oo; Overfladesaltholdigheden er størst 

 om Vinteren (November— Februar, 15 — 17 °/oo), rin- 

 gest om Foraaret og Sommeren (Maj — August, 11 — 

 15 °/oo), særlig Foraaret. I 20 Meters Dybde ') er 

 derimod Saltholdigheden størst om Sommeren (Au- 

 gust, 20—21 °/oo), ringere den øvrige Del af Aaret 

 (18-19 °/oo). 



Middeltallene for Temperaturen i Overfladen 

 er i Februar 1,5°— 2,0°, i Maj 7,0°— 7,5°, i August 



16,5° — 17,0° og i November ca.9,0°; her er saaledes en aarlig Variation paa ca. 15°. 

 I 20 Meters Dybde er Variationen naturligvis meget ringere, hvad følgende Middel- 

 tal viser: Februar 2,0°— 2,5°, Maj ca. 5,0°, August 11,5°— 12,0° og November ca. 10°. 

 Maximumstemperaturen i Overfladen indtræffer gærne i de aller sidste Dage af 

 Juli, medens den i 20 Meters Dybde først naas omkring 10. September, altsaa 

 næsten lVs Maaned senere, hvad der ogsaa antydes af, at Middeltallet for Novem- 

 ber er saa højt. Denne Forskydning af Sommeren i Dybet er noget karakteristisk 

 for vore indre Farvande. 



3r - ti?$£ ih 



ofr*~ti 



O 





Fig. 2. Kort over de danske Farvande 



visende disses forskellige Afdelinger 



og Grænserne mellem dem (delvis 



efter I. P. Jacobsen 1908). 



>) „Stationen" ved Lyø ligger paa ca. 21 Meters Dybde. 



